Jeg boede 6 nætter i Silvias lejlighed med min teenage-datter, og vi havde et fantastisk ophold. Lejligheden, som er lækkert indrettet, ligger i en meget stille ejendom uden gadestøj og har alt hvad man skal bruge. Begge senge, dobbeltsengen i soveværelset og sovesofaen, er meget komfortable. Alt er pinligt rent og Silvia var meget behjælpelig med de spørgsmål vi havde og svarede med det samme. Der er både bager og supermarked lige rundt om hjørnet 5 min. gang derfra og masser af barer og restauranter. Kvarteret er stille, selvom det er supercentralt og i gåafstand til alle seværdighederne og fuldstændig trygt at færdes i på alle tider af døgnet. Vi tog bussen fra lufthavnen til Santa Justa, og gik derfra ca 15-20 min til lejligheden, og da vi skulle hjem tog vi en taxa til lufthavnen, da det var meget tidligt om morgenen. Silvia var der til at tage imod os og havde en lang række af tips til seværdigheder, restauranter etc.
Tusind tak for lån af din skønne lejlighed og alle dine tips, Silvia!